In ‘n pragtige gebaar het die suidelike provinsies die pas-uitgetrede voorsitter van SWD Tweekamp, Dave van der Walt, vereer vir dit wat hy vir tweekamp in Suid-Afrika gedoen het, maar in die besonder vir tweekamp en sport in die algemeen in SWD. Hy is as voorsitter opgevolg deur Stephnie McKay.
Tweekamp bestaan uit swembadswem [50m of 100m] en baanhardloop [800m tot 2000m] By Tweekamp word die tyd behaal in beide die swem en hardloop in punte omskakel [d.m.v. ’n gestandaardiseerde puntetabel] en dan bymekaar getel vir die totaal. Vanaf die junior veterane word bonuspunte bygereken [ongeveer 15 punte per jaar] vir elke jaar wat die atleet ouer is as die aanvangsdatum. 2000 punte word beskou as ’n billike punt om in aanmerking vir ’n provinsiale span te kom [5 per ouderdosmgroep], maar die finale besluit word deur die keurkomitee geneem.
Tweekamp is ’n sportsoort wat geweldig baie bied vir die deelnemer en betrek die hele gesin. Dit is ’n sportsoort wat nie tydgebonde is nie - daar is deelnemers wat tot 80 jaar oud word!